hu hu hu hu hu hu hu hu hu hu hu hu es hu eo hu hu hu hu hu hu hu hu hu fr hu de hu de hu fr hu el hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ca id de es eu fr lt it ja nl nb ru sv zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. október 3.
Ugrás a navigációhoz Ugrás a kereséshez
2 nagyobb, 5 kisebb és néhány apró sziklasziget
A Wikimédia Commons tartalmaz Medas-szigetek témájú médiaállományokat.
A Medas-szigetek (spanyolul: Islas Medas, katalánul: Illes Medes) a Földközi-tenger egyik, Spanyolországhoz tartozó szigetcsoportja.
Az északkelet-spanyolországi Gerona tartományhoz tartozó szigetek szárazföldhöz legközelebbi pontja mindössze 900 méterre található a Torroella de Montgrí községhez tartozó Estartit település partjaitól. Az összesen 21,5 hektáros szigetcsoport legnagyobb területű tagja Nagy-Meda, tőle délkeletre található a valamivel kisebb Kis-Meda, rajtuk kívül pedig még 5 jelentősebb, bár kisebb (Carall Bernat, Tascons Grossos, Tascons Petits, Medellot, Les Ferranelles), és számos apró sziget alkotja.[1][2]
A szigeteket már az ókorban is ismerték, ezt több ókori görög hajó roncsa is bizonyítja, amelyeket a vízben találtak. Később volt olyan időszak, amikor évszázadokban kalóztanyaként is szolgált, de a 15. században a Szent Sír Lovagrend egy erődítményt is felépített a Nagy-Medán: igaz, ezt néhány évtized múltán elhagyták. A 18. században az erőd maradványait börtönként használták, madj 1890-ig a hadsereg használta őrhelyként. A szigetek 1934 óta lakatlanok: ma az egyetlen építmény, amely a szigeteken áll, a nagy-medai világítótorony.[1][2]
Bár a nagy szigeten lehetőség van gyalogtúrák megtételére is (természetvédelmi okokból a kijelölt utakról letérni tilos), a terület fő turisztikai vonzereje nem ez, hanem a búvárkodás: a gazdag vízi élővilág megfigyelése céljából az egész világról érkeznek ide búvárturisták. Emellett évente néhány rendezvényt is tartanak itt, amelyek közül legjelentősebb a július 16-i, Szent Kármen-napi halászhajó-felvonulásos tengeri zarándoklat.[1][2]
A szigetek, főleg partjaik mentén a víz alatt gazdag élővilággal rendelkeznek, nem véletlen, hogy részét képezik egy natúrparknak, amelyet hivatalosan Montgrí, Medas-szigetek és Alsó-Ter Natúrparknak neveznek. A területet 1983-ban nyilvánították védetté.[2]
A vízben élő algák közül kiemelhetők a Lithophyllum tortuosum nevű vörösmoszatok, a Cystoseira barnamoszatok, a magasabb rendű vízinövények közül pedig például a neptunfű és a Cymodocea nodosa nevű hídőrvirágú. Szárazföldi növényei alkalmazkodtak a sóhoz, a szelekhez, és kihasználják a nagy mennyiségű madárürülékben található sokféle értékes szerves anyag jelenlétét. Jellemzők például a nitrogénkedvelő lágyszárúak, a mályvafák és az olajfák.[2]
A vízi állatok közül említésre méltóak a Epinephelinae nevű fűrészfogú sügérfélék, az aranydurbincsok, a farkassügérek, a fogasdurbincsok, a Diplodus cervinus nevű tengeri durbincsfélék és a kékúszójú tonhalak, valamint a különféle korallok, nagy sonkakagylók, sziklafúró kagylók, és feltűnnek a vízben a palackorrú delfinek is. A szárazföldi állatok közül a madarak a legjellemzőbbek, például a sárgalábú sirályok, a pásztorgémek, a kis kócsagok, valamint itt él a katalóniai üstököskárókatona-állomány fele is.[2]
↑ a b c Las Islas Medas, las islas de la Costa Brava (spanyol nyelven). Naturaki. (Hozzáférés: 2022. május 23.)
↑ a b c d e f Reserva Natural Integral de les Illes Medes (spanyol nyelven). Catalunya.com. (Hozzáférés: 2022. május 23.)
A lap eredeti címe: „https://hu.wikipedia.org/w/index.php?title=Medas-szigetek&oldid=25333919”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. október 3., 20:54
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.